કુટુંબ નિયોજનનાં ઓપરેશન દરમિયાન મોતને ભેટનાર મહિલાનાં પતિ જીતેન્દ્ર સોલંકીએ જણાવ્યું હતું કે તેમની પત્નીનાં ઓપરેશનનો ૩૦મો નંબર હતો,અને પહેલા જ તેઓનું ઓપરેશન કરી દેવાયું અને તેની જાણ પણ કરવામાં આવી ન હતી,નર્સો દોડાદોડ કરતી હતી,પરંતુ તેમની પત્નીની સ્થિતી અંગે કોઈ જાણ નહી કરાતા તેઓ ઓપરેશન થીયેટરની બહાર બેસી રહ્યા હતા અને છેલ્લી ધડીએ તેઓને જાણ કરી તેમની પત્નીને વધુ સારવાર માટે કરમસદની શ્રીકૃષ્ણ હોસ્પીટલમાં લઈ જવા જણાવ્યું હતું જો તેમને પહેલાથી જ તેમની પત્ની અંગે જાણ કરી દીધી હોત તો તેઓ સારી હોસ્પીટલમાં તેમની પત્નીને સારવાર માટે લઈ જઈને તેણીનો જીવ બચાવી શકયા હોત,પરંતુ તબીબોની બેદરકારીનાં કારણે તેમની પત્નીનું મોત નિપજયું હોેઈ છેક સુધી તેમને કોઈ જાણ કરવામાં આવી ન હતી.